钦定古今图书集成/明伦汇编/氏族典/第253卷 > 《廖用贤尚友录》 > 王温舒
## 钦定古今图书集成/明伦汇编/氏族典/第253卷 > 《廖用贤尚友录》 > 王温舒

按《汉书王温舒传》：“温舒，阳陵人也。少时椎埋为奸，试
县亭长，数废。数为吏，以治狱。至廷尉史。事张汤，迁御
史督，稍迁广平都尉，道不拾遗。迁河内太守，捕郡中
豪猾，连坐千馀家，论报至流血十馀里。上以为能，迁
中尉，徙廷尉，复为中尉。击东越还，坐法免。上欲作通
天台，未有人，温舒请覆中尉，卒得数万人。上说，拜少”
府，徙右内史。坐法失官。复为右辅，行中尉如故。人有
告温舒受员骑钱它奸利事，罪至族，自杀。